Ewropa de çalakîyê ke bi rojan o semedê wedartişê tecrîdê serê Rayberê Şarê Kurdî Abdullah Ocalanî û baleantişê çalakîya Leyla Guvene ya ke rewşa weşîya ci krîtîk o,  yenî viraştene vizêr zî dewam kerd. Çalakîyan de mesajê waştişê Leyla Guvene waştişê ma yê ame dayene.
FREIBURG
Bajarê Freiburgî yê Almanya de rayberîya PYDyî û Meclîsê Kurdan ê Freiburg û Lahrî de çalakîyêk ameye organîzekerdene. Çalakwanan grevê vêşanîye ya Guvene silam kerd û mesajê xurtkerdişê mucadeleyî dayî.
NURNBERG
Bajarê Nurnbergî de zî bi heman waştişî Kurdistanîjî û dostê înan meydanan de bî. Çalakwanan bale ante xoverdayîşê Guvene ser û azadîya Ocalanî waşte.
KASSEL
Kassel de zî semedê paştîdayîşê grevê vêşanîye standê melumatdayîşî ame akerdene. Çalakwanan waşt ke tecrîd bêro wedartene û çalakwanê grevê vêşanîye ameyî silamkerdene.
HAMBURG
Bajarê Hamburgî de zî rayberîya Ciwananê Şorişgêrî de çalakîyêk ameye viraştene. Rayraşîyayîşêk ra dima mîtîngêk ame viraştene û derheqê tecrîdî û grevanê vêşanîye de ame qiseykerdene.
GIESSEN
Bajarê Giessen de zî çalakwanan bale ante xoverdayîşê Guvene ser û azadîya Ocalanî waşte.
MUNÎH
Munîh de zî Kurdistanijî û dostê înan semedê paştîdayîşê grevê vêşanîye meydanan de bî. Çalakwanan bêvêngîya Ewropa şermezar kerde.
LEIPZIG
Bajarê Leipzigî yê Almanya de zî bi çalakîyêk ame waştene ke wa waştişê Guvene bêrî bicaardene.
STUTTGART
Stuttgart de zî bi hezaran kesî vejîyayî kuçeyan, vera tecrîdî hêrsê xo ard ziwan, Guvene silam kerde û bêvengîya Almanya ptotesto kerde.
KOLN
Koln de zî rayberîya  Têgêrayîşê Ciwanan ê Şorişgêrî de çalakîyêk ameye viraştene.  Çalakwanan tecrîd protesto kerd û paştî da grevê vêşanîye
BREMEN
Bremen de zî Kurdistanijî û dostanê înan çalakî viraşte û grevê vêşanîye rê wayîr vejîyayî.
ESSEN
Essen de zî sey xeylî bajaranê bînan ê Almanya Kurdistanijî bi şîarê ‘Waştişê Guvene waştişê ma yê‘ polîtîkaya hêrişkare ya Tirkîya û bêvangîya Ewropa şermezar kerdî.
DEN HAAG
Bajarê Den Haagî yê Hollanda de zî  semedê baleantişê rewşa Guvene û  bi wesîleya serrgêra îşxalê Efrînî çalakîyêk ameye viraştene.
TORÎNO
Bajarê Torîno yê Îtalya de bi tewrbîyayîşê rêxistinanê şorişgêran ê çep û sosyalîstan ê Îtalya çalakîyêk ameye organîzekerdene. Çalakwanan tecrîdo girankerde ke serê Ocalanî de yeno bicaardene protesto kerd û çalakîya Guvene silam kerde.
TORONTO
Bajarê Toronto yê Kanada de zî Kurdistanijî semedê baleantişê rewşa weşîya Guvene, kanalê CBC Newsî de çalakîya bêîtaatîye viraşte. Çalakwanan îdarekaranê TVyî de qisey kerd û derheqê tecrîd û grevanê vêşanîye de dosyayêk teslîm kerde.
RENNES
Bajarê Rennesî yê Fransa de zî bi çalakîyêk tecrîd û bêvêngîya Ewropa ameyî şermezarkerdene û çalakwanê
LOZAN
Bajarê Lozanî yê Swîsre de zî bi rayraşîyayîşêk grevê vêşanîye ameyî silamkerdene.
ZURÎH
Zurîh de zî Kurdistanijî û dostê înan semedê paştîdayîşê grevê vêşanîye meydanan de bî. Çalakwanan bêvêngîya Ewropa şermezar kerde.
GRAZ
Bajarê Grazî yê Awusturya de zî bi hemen waştişî rayberîya Merkezê Komelê Kurdan ê Demokratîke de mîtîngêk ame viraştene.
Reyna Londra, Kopenhag û xeylî cayan bînan de zî bi çalakîyan tecîd ame portestokerdene û Guvene ameye silamkerdene.
